ประจำเดือน เดือนตุลาคม มาวันที่ 4 หมดวันที่ 8 รวมแล้ว 5 วัน และ ประจำเดือน เดือนพฤศจิกายน มาวันที่ 6 หมดวันที่ 10 รวมแล้ว 5 วัน พอมาเดือนนี้กำหนดรอบเดือนของเดือนธันวาคมคือวันที่ 15 ธันวาคม แล้วมีเพศสัมพันธ์ วันที่ 11 กับ 13 ธันวาคม เป็นการปล่อยใน ก่อนประจำเดือนจะมา สามถึงสี่วัน แต่ตอนนี้ประจำเดือนยังไม่มา วันนี้วันที่20 ธันวาคม ประจำเดือนก็ยังไม่มา เลยมา6วันแล้ว จะมีโอกาศตั้งครรภ์มั้ยคะ? ปล.ทุกครั้งใช้วิธีทำหน้า 7 หลัง 7 มาโดยตลอด ปล 2. ตรวจที่ตั้งครรภ์ไปเมื่อวันพุธที่18ธันวาคมที่ผ่านมา ผลก็ขึ้นขีดเดียว แบบนี้จะตั้งครรภ์มั้ยคะ?
สวัสดีค่ะ parinya01,หากประจำเดือนมา 4-8 ต.ค. และมา 6-10 พ.ย. ถือว่ามีระยะห่างระหว่างรอบประจำเดือนที่ปกติดี และมีจำนวนวันที่ประจำเดือนมาปกติดีส่วนการมีเพศสัมพันธ์ในวันที่ 11 และ 13 ธ.ค. หากประจำเดือนไม่มาภายใน 7 วัน คึอภายในวันที่ 20 ธ.ค. เท่ากับไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นย่อมมีได้สำหรับการตรวจหาการตั้งครรภ์ในวันที่ 18 ธ.ค. ถือว่าเร็วไปที่จะตรวจพบได้ แนะนำควรรอให้ครบ 2 สัปดาห์นับจากที่ได้มีเพศสัมพันธ์ไปก่อน คือจนถึงวันที่ 3 ม.ค. 63 หากประจำเดือนยังคงไม่มา จึงค่อยตรวจหาการตั้งครรภ์ซ้ำดูอีกครั้ง หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นการใช้วิธีนับระยะปลอดภัยแบบหน้า 7 วันนั้น มีโอกาสผิดพลาดได้มาก ดังนั้น จึงไม่แนะนำให้ใช้ ควรใช้วิธีอื่นๆ ที่มีประสิทธิภาพสูงกว่า เช่น ถุงยางอนามัย ยาเม็ดคุมกำเนิด ยาฉีดคุมกำเนิด เป็นต้น